Document ID: 32002D1376

32002D1376
L 200/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ № 1376/2002/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 12 юли 2002 година
за изменение на Решение № 1336/97/ЕО относно редица насоки за трансевропейски далекосъобщителни мрежи
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 156 от него,
като взеха предвид предложението на Комисията (1),
като взеха предвид мнението на Икономическия и социален комитет (2),
след консултация с Комитета за регионите,
като действа в съответствие с процедурата, предвидена в член 251 от Договора (3),
като имат предвид, че:
(1)
Член 14 от Решение № 1336/97/ЕО на Европейския парламент и на Съвета (4) изисква Комисията да представя на Европейския парламент, на Съвета, на Икономическия и социален комитет и на Комитета на регионите, на всеки три години, доклад за приложение на решението.
(2)
Комисията представи този доклад на 10 декември 2001 г.
(3)
Горепосоченият член 14 изисква Комисията да направи подходящи предложения за преразглеждане на приложение I към решението на основата на техническото развитие и придобития опит.
(4)
В Специалния доклад № 9/2000 на Сметната палата се съдържат препоръки, на които е обърнато внимание в доклада на Комисията.
(5)
В своето съобщение за инициативата на Комисията за Специалния Европейски съвет в Лисабон, проведен на 23 и 24 март 2000 г., Комисията предложи инициативата еЕвропа, наблягайки върху социалното измерение на информационното общество.
(6)
На 28 януари 2002 г. Съветът прие резолюция за общ подход и специфични действия в областта на мрежовата и информационната сигурност (5).
(7)
Следователно приложение I към Решение № 1336/97/ЕО следва да бъде преразгледано.
(8)
Мерките, необходими за прилагането на настоящото решение, следва да бъдат приети в съответствие с Решение 1999/468/ЕО на Съвета от 28 юни 1999 г. относно установяването на процедурите за упражняване на изпълнителните правомощия, предоставени на Комисията (6),
ПРИЕХА НАСТОЯЩОТО РЕШЕНИЕ:
Член 1
Решение № 1336/97/ЕО се изменя, както следва:
1.
Следният параграф се добавя към член 1:
„За целите на настоящото решение, „далекосъобщителна инфраструктура“ ще се отнася и за мрежите за електронен обмен на данни и услугите, които могат да се използват чрез тях“.
2.
Член 8 се заменя със следния текст:
„Член 8
1. Комисията се подпомага от Комитет (наричан по-нататък „Комитета“).
2. Когато се прави позоваване на настоящия параграф, се прилагат членове 5 и 7 от Решение 1999/468/ЕО, като се вземат предвид и разпоредбите на член 8 от него.
Периодът, посочен в член 5, параграф 6 от Решение 1999/468/ЕО се определя на три месеца.
3. Комитетът приема свой вътрешен процедурен правилник.“
3.
Член 14 се изменя, както следва:
а)
параграф 1 се заменя със следния текст:
„1. Преди 31 януари 2005 г. Комисията представя доклад за прилагането на настоящото решение през периода от юли 2000 г. до юни 2004 г. на Европейския парламент, на Съвета, на Икономическия и социален комитет и на Комитета на регионите.“
б)
параграф 4 се заменя със следния текст:
„4. В случай че до 31 декември 2006 г. няма решение, приложение I ще продължи да действа, освен по отношение на покани за предложения, които вече са публикувани в Официален вестник на Европейските общности преди тази дата.“
4.
Приложение I се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 12 юли 2002 година.

Labels: 12
3
15
19